TV-gids Dinsdag 5 Augustus 2014
JY LEES NOU TV-gids Dinsdag 5 Augustus 2014
17:30 Bravo! (kykNET): Die boytjie van Brackenfell, Pedro Kruger, sing en speel klavier en vat ons terug na sy grootwordplek. Die Bravo!-span kuier ook agter die skerms van kykNET se nuwe promosievideo.
18:00 The Middle (M-Net): Toe Frankie se suster haar vra om hul huis op te pas, is sy en Mike gretig, want dit is 'n romantiese wegbreeknaweek vir hulle.
18:00 Villa Rosa (kykNET): Die Villa Rosers is geskok deur Eben se onthulling. Astrid is boos vir Jimmy maar is, soos altyd, 'n vrou met 'n plan. Almal ontferm hulle oor Sussie wat besef daar is 'n nuwe krisis op die horison en haar bes probeer om die vuur te blus.
18:30 7de Laan (SABC2): Aggie besef sy was dom om in haar liefde vir Lindile te twyfel. Gaan Irma eindelik 'n werk kry?
18:30 Binnelanders (kykNET): Margot word gekonfronteer oor die stories wat sy verspre. Karli en Adelyn baklei oor 'n man. Quinton dring daarop aan om almal 'n regverdige kans te gee om hul kant van die storie te stel.
19:30 Die Nataniël Tafel (kykNET): Kos wat in 'n eetbare omhulsel of houer voorgesit word, is perfek vir 'n piekniek, middagete, partytjie of reis. Daar is baie lekkerder, opwindender en slimmer idees as die gewone toebroodjie en toevoukos wat duisende mense elke dag in supermarkte haastig na gryp. In hierdie episode draai Nataniël alles toe, van voorgereg tot nagereg.
21:30 The Client List (SABC 3): 'n Jong vrou kry 'n werk by 'n buitengewone masseringspa om vir haar gesin te voorsien nadat haar man weggeloop het.